Maria Tunku Sabri

Maria Tunku Sabri (lahir 10 Ogos 1970) atau Maria JJCM merupakan personaliti TV3 yang merupakan bekas pengacara rancangan Jalan-Jalan Cari Makan. Maria Tunku Sabri juga bekas pramugari Malaysia Airlines.

Jalan-Jalan Cari Makan
Program ini mengetengahkan restoran dan makanan yang lazat di seluruh Malaysia. Ia diminati oleh penonton Melayu dan Cina. Maria menjadi hos dari musim 1 hingga 12. Penerbit ialah Hamsiah Biri. Namun, Maria bertindak sebagai hos, pengacara dan penerbit di lokasi.

JJCM 11 unik kerana lokasinya ialah di Kota Singapura iaitu di Vivocity, Bugis Junction, Arab Street, Orchard Road dan Clarke Quay (Kelaki). Bantuan maklumat diperolehi daripada Lembaga Pelancongan Singapura.

Mulai JJCM 13, beliau digantikan oleh Serina Redzuawan.

Filemografi

Filem

Drama

Televisyen

Keluarga
Maria tinggal bersama suaminya Ahmad Nazri Abd Malek dan anaknya Amreel Nuqman di USJ, Subang Jaya, Selangor.

Saman
Pada 2004, Maria memfailkan tuntutan saman terhadap Wan Johari Wan Hussin kerana enggan mengahwininya seperti dijanjikan. Perjanjian itu dikatakan tidak menepati Akta Kontrak.

Pada 22 Februari 2008, Penolong Pendaftar Kanan Mahkamah Tinggi menggugurkan saman itu kerana ia di bawah bidang kuasa Mahkamah Syariah. Tambahan pula kedua-dua pihak beragama Islam dan melibatkan perkahwinan. Tidak wajar seorang yang telah bernikah mengahwini lelaki lain.

Pada 24 Jun 2009, Mahkamah Persekutuan menerima kes Maria untuk saman semula terhadap Datuk Wan Johani Wan Hussin kerana didakwa melanggar perjanjian. Wan Johani engkar untuk mengahwininya seperti dijanjikan. Wan Johari menafikan kontrak pampasan RM5.5 juta. Perjanjian itu tidak sah dan mempunyai unsur ugutan dan pujukan. Tambahan pula, perjanjian itu tidak sah kerana Maria telah pun berkahwin dan punya suami. Ada undur-unsur paksaan dan ugutan daripada Maria.

Pada 2 April 2010, Mahkamah Tinggi Kuala Lumpur akan membicarakan kes seorang ahli perniagaan kerana mengingkari penyelesaian perjanjian pembayaran pampasan RM5.5 juta selepas lelaki itu gagal menunaikan janji untuk berkahwin dengannya.

Pada 9 Julai 2010, Pesuruhjaya Kehakiman Datin Zabariah Mohd. Yusof akan memutuskan kedudukan kes itu. Karpal Singh bertindak sebagai peguam Maria. Akbardin Abdul Kader sebagai peguam Wan Johani.

Rujukan

Kelahiran 1976
Pengacara televisyen Malaysia
Orang hidup
Orang Malaysia berketurunan Melayu
Muslim Malaysia